คลังเดินหน้าเกาะติดหน่วยเก็บภาษีให้ได้ตามเป้า
คลังเข้มตรวจการบ้านรีดภาษีและเบิกจ่ายให้ได้ปีงบประมาณ 2561 ให้ได้ตามแผน
28 พ.ย. 2560

คลังเข้มตรวจการบ้านรีดภาษีและเบิกจ่ายให้ได้ปีงบประมาณ 2561 ให้ได้ตามแผนนายยุทธนา หยิมการุณ หัวหน้าผู้ตรวจราชการกระทรวงการคลัง เปิดเผยว่า ผู้ตรวจกระทรวงการคลังได้ทำแผนการตรวจการทำงานของหน่วยงานต่างๆ โดยเฉพาะการเก็บภาษีและการเบิกจ่ายของรัฐวิสาหกิจให้ได้ตามเป้าหมายที่ตั้งไว้ เพื่อช่วยสนับสนุนการขยายตัวเศรษฐกิจมากที่สุดสำหรับการเก็บภาษีปีงบประมาณ 2561 กรมสรรพากรมีเป้าหมายเก็บภาษี 1.9 ล้านล้านบาท กรมสรรพสามิต 6 แสนล้านบาท กรมศุลกากร 1.1 แสนล้านบาท คาดว่าได้ตามเป้าหมาย โดยในเดือน ต.ค. 2560 ซึ่งเป็นเดือนแรกของปีงบ ประมาณ 2560 ทางกรมสรรพากรสามารถเก็บภาษีได้ตามเป้าที่ตั้งไว้นายยุทธนา กล่าวว่า ทางปลัดกระทรวงการคลังได้ให้ความสำคัญการเก็บภาษีของกรมสรรพากร โดยให้เร่งไปแก้ไขกฎหมายประมวลรัษฎากรเพื่อขยายฐานการเก็บภาษีให้มากขึ้น โดยเฉพาะการออกกฎหมาย (พ.ร.บ.) เก็บภาษีจากผู้ประกอบการธุรกรรมอิเล็กทรอนิกส์ หรือ ภาษีอี-คอมเมิร์ซ ซึ่งมีผู้ไม่เห็นด้วยเป็นจำนวนมาก ทำให้การออกกฎหมายล่าช้า ส่งผลให้การเก็บภาษียังมีช่องโหว่รั่วไหลและอาจทำให้การเก็บภาษีไม่ได้ตามเป้านอกจากนี้ ยังให้ความสำคัญกับการเบิกจ่ายงบลงทุนของรัฐวิสาหกิจ เพื่อให้ได้ตามเป้าหมายที่คณะรัฐมนตรีกำหนดไว้ว่าต้องได้ 95% เนื่องจากงบลงทุน ของรัฐวิสาหกิจปีงบประมาณ 2560 มีสูงถึง 5 แสนล้านบาท ซึ่งการเบิกจ่ายงบลงทุนของรัฐวิสาหกิจปี 2560 ยังล่าช้า ในภาพรวมเบิกจ่ายได้ประมาณ 70% ของงบลงทุนเท่านั้น เนื่องจากมีงบลงทุนรัฐวิสาหกิจขนาดใหญ่เบิกจ่ายล่าช้า